Author Topic: VIS ARENDE SE NAM TRIP MET DIE KARRETJIE (Read 28639 times)
« Reply #140 on: June 03, 2015, 05:31:00 am »
Hier volg wat ek vermoed die rooi roete gaan wees op die jaar se Koës Rally / Nam Bash.
« Reply #141 on: June 03, 2015, 05:34:23 am »
Roodraai tot Molopo Lodge
Ons roete vandag sal wees van die plaas Rooidraai op die D503 tot op die C11, so 80km voor Aroab. Van Aroab is dit die C16 na die grenspos en dan op die teer tot by Molopo Lodge.
Ons kuier op Rooidraai kom ook tot ‘n einde. Ons pak vanoggend baie stadig op. Ons wil nie groet nie. Ons eet eers ‘n lekker boere brekkie en groet uiteindelik en val eers in die pad hier na 10.
Hier gaan ek nie te veel praat nie, ek gaan net kiekies gooi. Rooidraai sit op die D503. As jy van die C15 (oos) kom is hulle plaas so 30km die tweespoor pad in. Dan van hulle plaas na die C11(westekant toe) is dit ongeveer 90km waarvan die tweespoor so 60km daarvan is. Op die stuk pad is daar van die mooiste rooi duine en die scenery is uit die boeke. As julle gatvol raak vir al die prentjie, sorry.
« Reply #142 on: June 03, 2015, 05:36:34 am »
Hier raak die tweespoor weer ‘n gruispad, maar moennie dink die sand ryery is klaar nie.
Toe is ons weer op die C11 tot by Aroab.
Aroab gooi ons die laaste petrol in Namibia en sleep deur tot by die grenspos.
Kyk hoe word die houtjie kamma weggesteek vir doane.
Namibia grenspos is ons vining deur, die polieste is net weer geinterseerd oor die ryding van ons, maar verder is daar geen pyne. SA kant dieslfde, ons is met geen moeite deur die poste en op die pad Molop toe.
Die aand eet ons weer die laaste kabeljou wat ons van Henties saamgebring het.
Ons is terug in SA en dit voel amper asof die vakansie verby is. Ons wil half direk terugry huistoe, maar besluit ons sal eers Verneukpan toe gaan.
« Reply #143 on: June 03, 2015, 05:38:59 am »
Molpo Lodge tot Verneukpan
Die akkommodasie by Molopo het ‘n ontbyt ingesluit. So, ons word wakker en pak die karretjie. Sewe uur gaan eet ons ‘n heerlike ontbyt. Die prys vir die akkommodasie en ontbyt was R200 per person wat ek dink baie billik is.
Na die ontbyt pak ons die 190km stuk teerpad na Upington aan. Dis ‘n ou boring stuk pad, maar ons los mekaar af en voor on sweet is ons in Upington.
In Upington koop ons voorraad vir Verneukpan, ons is al so bietjie moeg geeët aan al die rooivleis en ons koop hoender porsies. Intussen bel ons oom Giel op Verneukpan en sê ons kom Verneukpan toe, osn soek hout ook. Ons verduidelik dan ook dat ons die boonste hek gaan inkom en of die hek na die kampeerplek oop sal wees. Oom Giel sê als is reg.
Kenhart stop ons vir petrol en ons is weer op die pad, Verneukpan toe.
Die pad van die boonste hek is plek plek maar sleg verspoel, lyk asof die mense lekker reent gehad het.
Ons kom by die hek na die kampeering en die in gesluit. Ons moet omdraai en die 15 km op plaas te ry.
Halfpad plaas toe loop ons die ruiter raak.
By die plaas aangekom is daar geen oom Giel nie. Net die plaaswerker op die perd. Oom Giel is op sy Kalahari plaas. Die werker boek ons in, ek vra vir hout. Ja die hout is R55 vir ‘n 15 kg sak. Mooi man, ek betaal sommer vir die hout ook. Die plaaswerker sê hy moet eers die hout kap. OK, ek dag die hout is onder by die kamp, hoe de moer gaan ek die 15kg hout daar kry. Ons verplaas die bagasie so effe en laai die sak in die karretjie en Nannie klim agter op die BM. Glo my daai sak wat julle daar sien is 15kg, hulle weeg hom.
Ons ry so sukkel sukkel tot by die kampplek maar kom daar aan sonder enige skade.
Die BM se agterbriek skoene is so bietjie aan die op kant, gelukkig het ek ‘n paar spares saamgeneem. 15 minute later toe spog sy met nuwe briekskoene.
Op die pan vir so paar kiekies.
En natuurlik die aand se ete.
Ek het mos 15kg se hout.
En toe raak Nannie besig met die kamara
Ek moet bieg, ek het so lekker gekuier dat ek so in my innigheid stil stil lekker gesuip geraak sonder dat ek agterkom. Toe ek klaar geeët het, toe swaai my ou koppe lekker heen en weer. Ek het eerder nie die skottelgoed afgedroog nie, was bang die goed val op die grond. Ek het myself maar besig gehou met kleinighede, net om besig te lyk.
‘n Man slaap mos ook nie lekker as jy so geknetter is nie, dis was dan ook so. Slegte aand gehad, ai tog.
« Reply #144 on: June 03, 2015, 05:40:21 am »
Verneukpan na Graaf Reinett
Maar moeilik opgestaan vanoggend, maar opstaan moet ons. Dit sou ‘n lang dag wees vandag. Ons ry van hier tot by Graaff Reinet. Amper so iets soos 700km.
Gou ‘n laaste kiekie geneem op die pan by die klok van die gelaaide karretjie.
Soos ons wegry kom groet die oggendson.
Die pad uit na die plaashuis en die hoofpad is die keer weer lekker sanderig, padskrapers was lanklaas hier.
Dis wat ‘n erdvark dink van ‘n gruispad.
So enetjie vir JMOL
En nog so drie vir JMOL
Toe ons eers op die teer klim het die pad maar vervelig loop raak. Daar was darem hier en daar so ietsie gewees om te sien.
Ons het laterig ingetrek by Graaff Reinet, net ingeboek by ‘n selfsorg eenheid, gestort en ietsie gaan pik by die Spur. Ons het onself so bietjie bederf vandag.
Klaar geeët by die Spur loop ons Ben10 en sy vroutjie raak. Ons is oor na hulle plekkie en so bietjie met hulle gekuier voordat ons terug kamer toe is en dekking gekap het.
« Reply #145 on: June 03, 2015, 05:41:24 am »
Graaff Reinet na King Williams Town.
Ek het nie te veel te sê hier nie. Ons is reguit teerpad huistoe. Ons het darem in Bedford gestop om ietsie te kry vir die innerlike. Verder was ons terug in die Oos Kaap en die paaie en die drywers het niks verander nie.
Daarsy, nou toe, hoop julle het lekker saam gery. Onse storie is nou kla.
Ons verkorte Namibia trippie was op sy eie baie spesiaal gewees vir ons. Dit was korter as ons oorspronklike beplande roete maar nogsteeds baie lekker. Ons het dit nogals geniet om die trip te doen met die karretjie. Behalwe vir die bout wat al in Gouda afgebreek het en natuurlik die verdomde modderskerm, het sy haar goed gedra in party moeilike omstandighede. Die karretjie trek natuurlik onnodige aandag, maar dis iets waaraan ons gewoond geraak het.
Ons het ‘n sak vol nuwe vriende ontmoet en ou vriende weer gesien. Ons het weereens gesien dat daar in vandag se tye nog baie goeie mense is. Aan almal wat ons kom groet het en hallo gesê het, baie dankie, wees veilig en hopende sien ons binnekort.
Weereens ‘n baie spesiale dank aan Vaalbaas en sy vroutjie, Marloes en aan Man from Nam en sy vroutjie, Salome, julle weet hoekom. Baie dankie.
En aan almal wat die rr gelees het, baie dankie.
Tot weersiens en veilig ry
DIE VIS ARENDE EN HUL KARRETJIE
« Reply #146 on: June 03, 2015, 06:45:42 am »
Wat 'n lekker trip. Het dit baie geniet.
Wat was die totale kilos wat jul gery het?
Moet se - op elke trip waar julle gaan neem jul darem 'n kiekie vir my
« Reply #147 on: June 03, 2015, 07:19:50 am »
Quote from: Gertjie Grondpad on June 02, 2015, 09:20:16 pm
Louis, het jy 'n idee wat weeg jul karretjie as hy so gelaai is?
Ons is net so oor die half ton.
« Reply #148 on: June 03, 2015, 07:21:19 am »
Quote from: JMOL on June 03, 2015, 06:45:42 am
Nog nie presies uitgewerk nie, lyk so tussen 6 000 - 6500km.
« Reply #149 on: June 03, 2015, 07:31:17 am »
Baie dankie julle vir die mooi fotos en die tiepe trip waaroor ons nog net droom. Ons het lekker saamgery en net so lekker om daai koppie gekuier die Saterdag aand. Oor die volgende oggend - Is mos waarvoor mens vriende het en maak en so iets maak dit nog intersanter en sommer ook spesiaal
Het jy al uitgevind oor die regte bout. Dit sal seker maar staal moet wees, maar as daardie mildsteel een 5000km kan hou deur daai paaie, sal hy ook seker nog 5 kan doen
Groete en tot weersiens
Loedolf en Marloes
« Reply #150 on: June 03, 2015, 07:43:54 am »
Baie dankie vir die LEKKER saamry en deel. Julle is in 'n ander klas.... hou so aan.
« Reply #151 on: June 03, 2015, 07:45:49 am »
Quote from: VaalBaas on June 03, 2015, 07:31:17 am
Anner bout gekry, tempered steel. Daar staan 'n nommer op die bout se kop maar kannie die nommer onthou nie. Die manne wat weet sê dis die regte een. Die oue uitgehaal en jy kan sien hy het 'n "nock" gevang, so ek sal maar met elke diens die bout vervang. Hulle is gelukkig goedkoop.
« Reply #152 on: June 03, 2015, 07:46:47 am »
Quote from: woody1 on June 03, 2015, 07:43:54 am
Dankie Woody, sien jou binnekort by die KZN bash.
« Reply #153 on: June 03, 2015, 07:55:24 am »
Maak so... ek wil ook 'n sping in die karretjie inkry.
« Reply #154 on: June 03, 2015, 09:28:00 am »
« Reply #155 on: June 03, 2015, 09:52:36 am »
Quote from: weskus on June 03, 2015, 09:28:00 am
« Reply #156 on: June 03, 2015, 10:04:06 am »
WOW fok WOWWOW WOW!!
As dit ek was sou ek nee gesê het, maar Louis en Nannie, mag ek 'n foto post?
« Reply #157 on: June 03, 2015, 10:11:59 am »
« Reply #158 on: June 03, 2015, 10:13:47 am »
Quote from: VaalBaas on June 03, 2015, 10:04:06 am
« Reply #159 on: June 03, 2015, 10:14:43 am »
« Last Edit: June 03, 2015, 10:15:41 am by Vis Arend »